Case ID: 1138904
Sentence 42: Eyni zamanda əsasnamənin tələbi baxımından tədris silahlarının saxlanılması, uçotu, verilməsi və dərslər aparılarkən təhlükəsizlik qaydalarına ciddi əməl edilməsi təhsil müəssisələrinin hərbi rəhbər vəzifəsində işləyən şəxslərin vəzifələridir.Cavabdeh inzibati orqan Səfərbərlik və Hərbi Xidmətə Çağırış üzrə Dövlət Xidmətinin iddiaçı barəsində müsbət rəy verməməsi ilə bağlı diskresion səlahiyyətinin qanunsuz olub olmaması ilə bağlı məhkəmə kollegiyası qeyd edir ki, işin məhkəmə araşdırması zamanı müəyyən edilmişdir ki, iddiaçı barəsində Azərbaycan Respublikası Cinayət Məcəlləsinin 341.1-ci maddəsi (rəisin və ya vəzifəli şəxsin hakimiyyətdən və ya öz qulluq mövqeyindən suiistifadə etməsi, hakimiyyət həddini və ya qulluq səlahiyyətini aşması, hakimiyyətdən qəsdən istifadə etməməsi, bu əməllər müntəzəm, yaxud tamahkarlıq məqsədilə və ya digər şəxsi marağa görə törədildikdə, habelə bu əməllər əhəmiyyətli zərər vurduqda) və 349.1-ci maddəsi (silahı, döyüş sursatını, hərbi texnikanı və ya sair hərbi əmlakı qəsdən məhv etmə və ya zədələmə, digər cinayətin əlamətləri olmadıqda) ilə təqsirləndirilməsinə dair cinayət işi olmuş və Naxçıvan Muxtar Respublikası Hərbi Məhkəməsinin xx.xx.2001ci il tarixli 1-23/2001 nömrəli hökmünə əsasən Cinayət Məcəlləsinin 341.1-ci maddəsi təqsirli bilinib 1 il 6 ay, 349.1-ci maddəsi ilə təqsirli bilinib 2 il müddətinə azadlıqdan məhrumetmə cəzasına məhkum edilmiş, Cinayət Məcəlləsinin 66.1 və 66.3-cü maddələrinə əsasən az ciddi cəzanı daha ciddi cəza ilə qismən toplamaq yolu ilə üzərində qəti cəza olaraq 2 il 6 ay müddətində azadlıqdan məhrumetmə cəzası saxlanılmış, barəsində Cinayət Məcəlləsinin 70-ci maddəsi tətbiq edilmiş, həmin cəza şərti olaraq tətbiq edilməmiş və ona 2 il müddətinə sınaq müddəti təyin edilmiş, bu müddət ərzində məhkumun öz davranışı ilə islah olunmasını sübut etməsi vəzifəsi qoyulmuş və onun davranışına nəzarət N nömrəli hərbi hissə komandanlığna tapşırılmışdır.